J E G Y Z Ő K Ö N Y V

Készült: a Hajdú-Bihar Megyei Önkormányzat Közgyűlésének 2018. április 20-án 9.00 órakor kezdődő nyilvános üléséről, a Megyeháza Árpád termében (4024 Debrecen, Piac u. 54). Jelen van 22 fő közgyűlési tag a jegyzőkönyvhöz mellékelt jelenléti ív szerint.

Meghívottként jelen van: dr. Dobi Csaba jegyző, Kraszitsné dr. Czár Eszter aljegyző, dr. Csordás-László Enikő, a Fejlesztési, Tervezési és Stratégiai Osztály Fejlesztési Csoportjának vezetője, Maczik Erika és Szabó Tünde, a Fejlesztési, Tervezési és Stratégiai Osztály Fejlesztési Csoportjának területfejlesztési referensei, Kondor Erika jegyzőkönyvvezető, továbbá

-Dr. Halmosi Zsolt rendőr-vezérőrnagy, országos rendőrfőkapitány-helyettes, az Országos Rendőr-főkapitányság,
-Dr. Gyurosovics József dandártábornok, megyei rendőrfőkapitány, a Hajdú-Bihar Megyei Rendőr-főkapitányság,
- Dr. Simon Ernő fellebviteli főügyész, a Debreceni Fellebbviteli Főügyészség,
- Vörösmarti Imre parancsnok-helyettes, a Hajdú-Bihar Megyei Büntetés-végrehajtási Intézet, 
- Gál József alezredes, a Magyar Honvédség V. Bocskai István Lövészdandár, 
- Kovács Ferenc tü. dandártábornok, a Hajdú-Bihar Megyei Katasztrófavédelmi Igazgatóság,
- Dr. Kiss András, a HBM-i Kereskedelmi és Iparkamara,
- Tóth Sándor polgármester, Álmosd település, 
- Szőllős Sándor polgármester, Bocskaikert település,
- Bereginé Szegedi Hajnalka polgármester, Bojt település,
- Kondásné Erdei Mária polgármester, Nyíradony település képviseletében, valamint a sajtó képviselői.

	Közgyűlési névsor:
Képviselő	
Jelenlét	
Képviselőcsoport	
1.		Antal Szabolcs	igen	FIDESZ-KDNP	
2.		Bernáth László	igen	FIDESZ-KDNP	
3.		Bíró László	igen	JOBBIK	
4.		Bódi Judit	igen	MSZP	
5.		Buczkó József	igen	FIDESZ-KDNP	
6.		Bulcsu László	igen	FIDESZ-KDNP	
7.		Dombi Imréné	igen	FIDESZ-KDNP	
8.		Demeter Pál	nem	JOBBIK	
9.		Gál László Csaba	igen	JOBBIK	
10.		Gyula Ferencné	nem	MSZP	
11.		Kiss Attila	igen	FIDESZ-KDNP	
12.		Kocsis Róbert	igen	FIDESZ-KDNP	
13.		Koroknai Imre	igen	FIDESZ-KDNP	
14.		Kovács Zoltán	igen	FIDESZ-KDNP	
15.		Ménes Andrea	igen	FIDESZ-KDNP	
16.		Mohácsi László	igen	JOBBIK	
17.		Nagy Zsolt	igen	MSZP	
18.		Pajna Zoltán	igen	FIDESZ-KDNP	
19.		Rigán István	igen	JOBBIK	
20.		Simon Zoltán	igen	FIDESZ-KDNP	
21.		Tasi Sándor	igen	FIDESZ-KDNP	
22.		Timár Zoltán	igen	FIDESZ-KDNP	
23.		Tóth József	igen	DK	
24.		Vértesi István	igen	JOBBIK	

Pajna Zoltán
Köszönti a megjelent megyei közgyűlési tagokat, a meghívott vendégeket. Megállapítja, hogy a Hajdú-Bihar Megyei Önkormányzat Közgyűlése határozatképes, mert a 24 megyei közgyűlési tagból 20 tag van jelen. Az ülést megnyitja. 
Javasolja a kiküldött meghívóban szereplő napirend elfogadását. Megállapítja, hogy a napirendhez hozzászólás, javaslat nincs. 

Szavazásra teszi fel a napirendet, amit a közgyűlés 20 igen, 0 nem szavazattal, 0 tartózkodás mellett elfogadva a következő határozatot hozza:
Száma: 18.04.20/0/0/A/KT
Ideje: 2018 április 20 09:02 
Típusa: Nyílt
Határozat;	Elfogadva
Egyszerű
Eredménye	Voks:	Szav% 	Össz% 
Igen	20	100.00	83.33
Nem	0	0.00	0.00
Tartózkodik	0	0.00	0.00
Szavazott	20	100.00	83.33
Nem szavazott	0	 	0.00
Távol	4	 	16.67
Összesen	24	 	100.00
25/2018. (IV. 20.) MÖK határozat

A Hajdú-Bihar Megyei Önkormányzat Közgyűlése a 2018. április 20-ai munka ülése napirendjét a következők szerint fogadja el:

1.	Tájékoztató a „Hajdú-Bihar Megyei Klímastratégia kidolgozása és Éghajlatváltozási Platform létrehozása” című projekt megvalósításáról

2.	2017. évi beszámoló Hajdú-Bihar megye közbiztonságának helyzetéről és a határőrizet rendjéről

3.	A Hajdú-Bihar Megyei Önkormányzat Integrált Területi Programjának módosítása

4.	A 2018. évi megyei önkormányzati tartalék pályázat benyújtása

5.	A CLUSTERS3 projekt Akciótervének elfogadása

6.	A 2017/2018-as tanévi Sportösztöndíj adományozása

Különfélék

Pajna Zoltán
Kéri a közgyűlés tagjait, tegyék meg hozzászólásukat a lejárt határidejű határozatokról szóló jelentéshez. Megállapítja, hogy hozzászólás, javaslat nincs. 

Szavazásra teszi fel a lejárt határidejű határozatokról szóló jelentést, amit a közgyűlés 20 igen, 0 nem szavazattal, 0 tartózkodás mellett elfogadva a következő határozatot hozza:

Száma: 18.04.20/0/0/A/KT
Ideje: 2018 április 20 09:03 
Típusa: Nyílt
Határozat;	Elfogadva
Egyszerű

Eredménye	Voks:	Szav% 	Össz% 
Igen	20	100.00	83.33
Nem	0	0.00	0.00
Tartózkodik	0	0.00	0.00
Szavazott	20	100.00	83.33
Nem szavazott	0	 	0.00
Távol	4	 	16.67
Összesen	24	 	100.00

26/2018. (IV. 20.) MÖK határozat

A közgyűlés a Hajdú-Bihar Megyei Önkormányzat Közgyűlése és Szervei Szervezeti és Működési Szabályzatáról szóló 1/2015. (II. 2.) önkormányzati rendelet 17. § (1) bekezdése alapján a következő lejárt határidejű határozatok végrehajtásáról szóló jelentést fogadja el:

115/2017. (VI. 23.) MÖK határozat, 116/2017. (VI. 23.) MÖK határozat, 20/2018. (II. 23.) MÖK határozat, 21/2018. (II. 23.) MÖK határozat.

Szavazásra teszi fel az alapítványok támogatásáról szóló határozati javaslatot, melyet a közgyűlés 20 igen, 0 nem szavazattal, 0 tartózkodás mellett elfogadva a következő határozatot hozza:
Száma: 18.04.20/0/0/A/KT
Ideje: 2018 április 20 09:03 
Típusa: Nyílt
Határozat;	Elfogadva
Minősített

Eredménye	Voks:	Szav% 	Össz% 
Igen	20	100.00	83.33
Nem	0	0.00	0.00
Tartózkodik	0	0.00	0.00
Szavazott	20	100.00	83.33
Nem szavazott	0	 	0.00
Távol	4	 	16.67
Összesen	24	 	100.00

27/2018. (IV. 20.) MÖK határozat

A Hajdú-Bihar Megyei Önkormányzat Közgyűlése a Magyarország helyi önkormányzatairól szóló 2011. évi CLXXXIX. törvény 42. § 4. pontja alapján 

1.	/a következő alapítványokat támogatja: 

Kedvezményezett szervezet	Támogatási összeg	
Corvinák Alapítvány (Berettyóújfalu)	50 000 Ft	
Ebesi Gyermekekért Alapítvány (Ebes)	50 000 Ft	
Balkus Vince Alapítvány (Esztár)	50 000 Ft	

2./A támogatás fedezete a Hajdú-Bihar Megyei Önkormányzat 2018. évi költségvetéséről szóló 1/2018. (I. 30.) önkormányzati rendelet 7. mellékletének Jogi, Ügyrendi és Társadalmi Kapcsolatok Bizottság hatáskörében felhasználható kerete.

3./ A közgyűlés felkéri elnökét a támogatási szerződés aláírására.

Végrehajtásért felelős:	Pajna Zoltán, a megyei közgyűlés elnöke
Határidő:			2018. április 30.

1.	napirendi pont
„Tájékoztató a „Hajdú-Bihar Megyei Klímastratégia kidolgozása és Éghajlatváltozási Platform létrehozása” című projekt megvalósításáról”

Pajna Zoltán
A projektről már többször hallhattak a közgyűlési tagok, most a projekt lezárására kerül sor. Felkéri Maczik Erikát, a Fejlesztési, Tervezési és Stratégiai Osztály Fejlesztési Csoportjának területfejlesztési referensét röviden ismertesse a projekt lényeges elemeit.

Maczik Erika
A projekt megvalósítása 18 hónappal ezelőtt kezdődött, melynek keretében elkészült a dokumentum, a Hajdú-Bihar Megyei Klímastratégia, melyet a közgyűlés az elmúlt ülésén fogadott el, ebben fő partnerük a Magyar Bányászati és Földtani Szolgálat volt. Meg kellett alakítani és működtetni kellett a Hajdú-Bihar megyei Éghajlatváltozási Platformot, illetve szemléletformáló akciókat valósítottak meg. A téma társadalmasítása céljából konferenciákat, workshopokat tartottak, illetve elektronikus felületről is megismerhették azt az érdeklődők. A platform üléseken keresztül elsősorban a stratégia szakmai társadalmasítására került sor, különös hangsúlyt fektettek a vízgazdálkodási kérdésekre.  A Hajdú-Bihar Megyei Klímastratégia három fő célja: a kibocsátás csökkentése, az alkalmazkodás elősegítése, illetve a szemléletformálás. Ehhez a hármas struktúrához alkalmazkodtak az intézkedések. Az Éghajlatváltozási Platform tavaly júniusban alakult meg, szakmai és társadalmi szereplők részvételével, három havonta ülésezett, a munkáját a hivatalon belüli két fős platform titkárság segíti. A szemléletformálás során 2000 fő indikátor hozása volt az elvárás, melyből 2100 fő teljesült. Elsősorban a fiatalokat célozták meg az óvodásoktól kezdve az iskolásokig, illetve fiatal felnőttekig. Több programon részt vettek, illetve előadásokat tartottak (Campus Fesztivál, Farmer Expo, tantermi előadások), továbbá fotó és filmpályázat, rajzpályázat, illetve irodalmi pályázat során szólították meg a részvevőket. Tevékenységük nagyon eredményes és sikeres volt.
9.08-kor megérkezett Tóth József közgyűlési tag.

Pajna Zoltán
Megállapítja, hogy hozzászólás, javaslat nincs.
Szavazásra teszi fel a projekt megvalósításáról szóló határozati javaslatot, melyet a közgyűlés 21 igen, 0 nem szavazattal, 0 tartózkodás mellett elfogadva a következő határozatot hozza:

Száma: 18.04.20/1/0/A/KT
Ideje: 2018 április 20 09:09 
Típusa: Nyílt
Határozat;	Elfogadva
Egyszerű

Eredménye	Voks:	Szav% 	Össz% 
Igen	21	100.00	87.50
Nem	0	0.00	0.00
Tartózkodik	0	0.00	0.00
Szavazott	21	100.00	87.50
Nem szavazott	0	 	0.00
Távol	3	 	12.50
Összesen	24	 	100.00

28/2018. (IV. 20.) MÖK határozat

A Hajdú-Bihar Megyei Önkormányzat Közgyűlése a Hajdú-Bihar Megyei Önkormányzat Közgyűlése és Szervei Szervezeti és Működési Szabályzatáról szóló 1/2015. (II. 2.) önkormányzati rendelet 18. § (1) bekezdés c) pontjára figyelemmel, 

elfogadja a KEHOP-1.2.0-15-2016-00013 azonosító számú „Hajdú-Bihar Megyei Klímastratégia kidolgozása és Éghajlatváltozási Platform létrehozása” című projekt megvalósításáról szóló tájékoztatót. 

Pajna Zoltán
Megköszöni mindazok munkáját, akik a projektben részt vettek és bízik benne, hogy tovább tudják népszerűsíteni a későbbiekben is.

2.	napirendi pont

„2017. évi beszámoló Hajdú-Bihar megye közbiztonságának helyzetéről és a határőrizet rendjéről”

Pajna Zoltán
Köszönti dr. Halmosi Zsolt rendőr-vezérőrnagy urat, országos rendőrfőkapitány-helyettest, valamint dr. Gyurosovics József dandártábornok urat, megyei rendőrfőkapitányt, valamint a kapitányságok vezetőit, illetve a társhatóságok vezetőit. Felkéri dr. Gyurosovics József urat, tegye meg kiegészítését a napirendi ponthoz. 

Dr. Gyurosovics József
Hogy milyen az emberek szubjektív biztonságérzete, az függ attól, hogy milyen a lakókörnyezetük kriminalitása. 2012-ben került a megyébe és mielőtt idejött elővette azokat a régi cikkeket, amelyek a sajtóban jelentek meg, hogy felidézze, milyen ígéretet is tett annak idején. 2012-ben a bűncselekmények száma meghaladta a húszezret, az elmúlt évben ez nyolcezer körül volt. Elmondható, hogy 60 %-os a csökkenés ebben a tekintetben, ami azt jelenti, hogy az elmúlt három évtized legkevesebb bűncselekménye történt a megyében 2017-ben. A 14 kiemelten kezelt bűncselekmények száma is csökkenést mutat. A szándékos emberölés tekintetében egyetlen maradt felderítetlen, ez pedig a Poroszlay úti emberölés, ahol sajnos továbbra sincs meg a tettes. Az ügyet természetesen nem zárták le, tovább nyomoznak és bízik abban, hogy a technikai fejlődés eredményeként sikerül felderíteniük majd az ügyet. Több, mint 9000 lopás bűncselekményt követtek el 2012-ben, 2017-re ez a szám 70 %-kal csökkent, e területen az országban a legeredményesebb volt a megye. A betöréses lopások száma szintén drasztikus csökkenést mutat a 2012 évihez képest. 
A rablások száma 2010-2017 között szintén jelentősen csökkent, 2017-ben valamennyi rablás elkövetőjét elfogták és ez vonatkozik 2018 első negyedévére is. 2012-ben a bűncselekmények számának csökkentése mellett a másik kiemelt terület a közterületek rendje volt, mely területen szintén sikerült jelentős javulást elérniük.  Kelet-Magyarországon nincs olyan megye, melynek a bűnügyi fertőzöttsége jobb lenne, mint Hajdú-Bihar megyéé, az országban is csak Komárom-Esztergom - megye mutatói jobbak. Ezekre az eredményekre nagyon büszke és arra is, hogy 2016 után 2017-ben is mind a felderítettségi és mind a nyomozati eredményesség tekintetében a virtuális dobogó felső fokán áll Hajdú-Bihar megye.
A szolgálati feladatok jobb ellátása érdekében 100 új gépjárművet kaptak, a rendészeti állomány pedig a közterületekre vezényelt órák száma tekintetében 200 ezer órával többet töltött a közterületeken, mint 2012-ben. A szabálysértések száma szintén csökkent, 38%-os a csökkenés ezen a területen.
A közlekedés biztonsági helyzet az egyetlen, amelyben nem tudtak előbbre lépni. Bár csökkent a személyi sérülések száma, a halálos balesetek számában szeretne jobb eredményeket elérni, a közlekedésbiztonság területén még sok tennivalójuk van. A közlekedési balesetek során gyakran az emberi felelőtlenség játszik közre.  A leggyakoribb ok az elsőbbség meg nem adása, illetve a gyorshajtás. A belváros egyirányúsítása során is tapasztalhatták a járművezetők figyelmetlenségét, hiszen többször megszokás alapján hajtottak be a gépjárművezetők a Kossuth utcára. A személyi sérüléssel járó balesetek számát 20 %-ban a gyalogosok és a kerékpárosok okozzák, ezen mindenképpen javítani kell, komoly baleset megelőzési intézkedések szükségesek.
A debreceni repülőtér forgalma 2012-ben, amikor idejött, alig érte el az ötvenezret, tavaly pedig már 300 ezer fölött volt. A desztinációk száma folyamatosan emelkedik, mára a világ minden tájára el lehet jutni Debrecenből. Ez a növekedés a határrendészeti kérdésekben újabb feladatok elé fogja állítani őket. A gyorsforgalmi utak megépítésével komoly tehergépjármű forgalmat figyelhettek meg, a határátkelőhelyeken több, mint 6,5 millió ember utazott keresztül. Személygépjárművek vonatkozásában pedig közel 3 millió jármű közlekedett ki-be. Ez a nagyszámú forgalom a határátkelőhelyen dolgozók számára jelentős terhet ró, különösen ünnepnapokon.  
Hét éve tart az az önkormányzati értékelés, amelyet a belügyminiszter rendelt el, melynek keretében az önkormányzati vezetőknek 1-5 között kell értékelniük a településükön szolgálatot végző rendőri munkát. 2013-ban ez az érték 4 volt, míg 2017-ben 4,5. 
Az együttműködések tekintetében rendkívül jó és korrekt a kapcsolatuk. Ez megmutatkozott a járási egyeztető fórumokon is, ahol az intézmények vezetői mellett minden olyan szervezet jelen volt, aki tenni tud és tenni akar a mikrokörnyezetében a közbiztonság javítása érdekében. Egy Püspökladányi fórumokon az vetődött fel, hogy a buszfordulónál nem ég mindig a lámpa. Számára öröm, ha csak ilyen jellegű problémák vetődnek fel, hiszen ez azt jelenti, hogy az emberek egyébként biztonságban érzik magukat és számára ez nagyon fontos dolog. Összességében elmondhatja, hogy 2017-ben hatékony és eredményes munkát végeztek, megköszöni mindazon segítséget, melyet az eddigiek során a munkájukhoz kaptak. Visszatérve a bevezetőjében említettekre, 2012-ben az volt a sajtóban a szalagcím, hogy az új főkapitány rendet és nyugalmat ígér a megyében. A jelenlévőkre bízza az értékítéletet, hogy ennek eleget tudott-e tenni.

Pajna Zoltán
Megköszöni az elhangzott hasznos információkat. A magyar társadalom biztonságérzete alatt valóban azt értik, hogy a társadalomnak társa a rendőrség és az országban biztonságban lehet élni, dolgozni, melyért köszönet illeti a rendőrséget. 

9.47-kor megérkezik Bódi Judit közgyűlési tag.

Kérdések
Ménes Andrea
Elismerését fejezi ki a rendőrség 2017 évi munkájáért. Szó volt a repülőtéri forgalomról és mivel a Nyírábrányi határrendészethez tartozik a repülőtéri ellenőrzés, megkérdezi a 30 km-es távolság miatt tervezik-e önálló egység felállítását a repülőtéren. Másik kérdése arra vonatkozik, van-e lehetőség arra, hogy a települési térfigyelő kamerákat a rendőrség figyelje az önkormányzatok helyett, mivel az önkormányzatoknál nem áll minden feltétel rendelkezésre. További kérdése, van-e terv arra vonatkozóan, hogy mely rendőrőrsök kerülnek felújításra az elkövetkező időben, mert Vámospércsen a körülmények nem a legmegfelelőbbek. Az ideiglenes határátkelő pontokkal kapcsolatosan megkérdezi, mi azokkal a cél, tovább lesznek –e azok fejlesztve.

Pajna Zoltán
Megállapítja, hogy további kérdés nincs, lezárja a kérdések szakaszát. Megadja a szót dr. Gyurosovics József rendőr-főkapitánynak.

Dr. Gyurosovics József
A debreceni repülőtér további fejlesztése infrastrukturális fejlesztéseket is magával vonz, vannak elképzeléseik, de ebben a struktúrában jelenleg még tud működni a Nyírábrányi határkirendeltség égisze alatt, illetve a későbbiekben megfelelő technikai és személyi létszámfejlesztéssel a megnövekedett utasforgalom mellett is el tudja látni feladatait, de azt sem zárja ki, hogy a későbbiekben akár önálló egységként működjön. A térfigyelő rendszer kiépítésénél azt javasolta az önkormányzati vezetőknek, hogy azokat fokozatosan építsék ki, először csak annyi kamerát szereljenek fel, amennyit elbír az önkormányzat.  Elsőként a megyeszékhelyen és a nagyvárosokban kihelyezett kamerákat tervezik behozni a bevetési központokba. A kisebb településeken kihelyezett kamerák ellenőrzését jelenleg még nem tudják megoldani, erre fokozatosan fog sor kerülni, ezért türelmet kér ez ügyben. A további kérdésekre dr. Halmosi Zsolt vezérőrnagy úr fog válaszolni.

Pajna Zoltán
Felkéri dr. Halmosi Zsolt vezérőrnagy urat válaszoljon a feltett kérdésekre, egyben értékelje majd a hozzászólásokat követően a megyei főkapitányság munkáját.  

Dr. Halmosi Zsolt
Az országos rendőr-főkapitányság felújítási projektjei 100 Mrd Ft értékben zajlanak, melynek keretében új laktanyák épülnek, mely a Sámsoni úton is látható, illetve átadtak 3 új kapitányságot. A választások után első feladatként azt kapták, hogy állítsák össze azoknak a rendőrobjektumoknak a jegyzékét, amelyek soron kívüli felújítást igényelnek. Ez sok száz Mrd forintnyi beruházást tesz ki. Elhatározásuk, hogy a kor követelményeinek megfelelő munkakörülményeket biztosítsanak a kollégáik számára. Az ideiglenes határátlépési pontokkal kapcsolatosan a nemzetközi porondon az Magyarország álláspontja, hogy Románia teljes körű schengeni tag legyen.  A határátlépési pontokkal a határmentén élők életét kívánják segíteni főleg a román-magyar határszakaszon. Folyamatosan ellenőrzik az itt lévő forgalmat és ha a forgalom megkívánja újakat is létrehoznak. Bízik abban, hogy Románia schengeni csatlakozásával ez a kérdés megszűnik. A Liszt Ferenc Nemzetközi Repülőtér 2017. évi utasforgalma 13 millió főt tett ki, melyet a több száz fős repülőtéri rendőrség felügyelt. Bízik benne, hogy hamarosan hasonló utas számot tudnak regisztrálni Debrecenben is. A megyei rendőrfőkapitány kompetenciájába tartozik a megye területén a rendőrségi szervezet meghatározása és egy jelentős forgalom mellett akár önálló egység is kezelheti a repülőtér biztonsági kérdéseit.   

Pajna Zoltán
Megköszöni az elhangzott hasznos információkat.

Hozzászólások
Mohácsi László
Láthatták azokat az eredményeket, amelyeket a rendőrség elért és minden szülő örülne, ha gyermeke 4,5-ös bizonyítvánnyal térne haza. A szubjektív biztonságérzet mögött nagyon sok lemondás és áldozat van. Mindnyájuk nevében megköszöni a rendőrség munkáját.

Ménes Andrea
Örül képviselőtársa elismerő szavainak, hiszen a Fejlesztési, Tervezési és Stratégiai Bizottság ülésén két Jobbikos képviselőtársa tartózkodása mellett fogadták el a beszámolót. Örül, hogy azóta megváltozott a véleményük. Gratulál a rendőrség munkájához, hiszen a biztonság a legfontosabb a lakosság számára. Örül azoknak az eredményeknek, melyet az utóbbi két-három évben ért el a főkapitányság, biztonságban élnek, mára már nem kell félniük a településeken élőknek. Külön gratulál Asztalos János, a Vámospércsi kapitányság vezetője és az őrsparancsnok munkájához, hiszen ezeket az eredményeket közösen érték el, melyért elismerését fejezi ki. A térfigyelő kamerákra vonatkozó választ megértette, véleménye szerint a kameráknak van visszatartó ereje, szeretnének továbbiakat is kihelyezni a településen. A Nyírábrányi határrendészeti szervezet parancsnokának szintén elismerését fejezi ki, hiszen az ő munkájuk erősíti a rendőrség munkáját, így a két szerv együttműködése erősíti a közbiztonságot. Azt, hogy a migráció jelenségét nem ismeri a lakosság, azt szintén a rendőrség munkájának köszönhető, melyhez további kitartást és hitet kíván. 

Pajna Zoltán
Vannak rossz emlékeik abból az időből, amikor még a Sámsoni úti befogadó állomás működött, tudják, hogy vannak próbálkozások a migránsok részéről, de azok ellen a rendészeti szervek eredményesen lépnek fel. A fizikai jelenlétüknek is egyfajta visszatartó ereje van.

Tóth József
Visszatekintve az öt-hat évvel ezelőtti időkre a településeknek a közterületek biztonsága jelentette a legnagyobb problémát. Bicikli lopások, garázdaságok, közterületi rongálások voltak jellemzőek, ezért az önkormányzatok nagyobb rendőri jelenlétet kértek a közterületekre, melyre a rendőrfőkapitány úr ígéretet is tett. Hallhatták, hogy a rendőrök közterületen való jelenlétének az óraszáma jelentősen nőtt, illetve jobbak a technikai körülmények, javult a gépjárműpark állapota. A rendőrök szakszerűbben és hatékonyabban intézkednek, így napjainkban már egészen más jellegű közterületi intézkedések a jellemzőek, pl. kóbor kutyák, közterületi szemetelés, kátyúk, mint korábban. Természetesen a rendőrség munkáját segítik a civil, illetve egyéb szervezetek, de ami elhangzott, hogy az önkormányzatoktól nagyon szép értékelést kapott a rendőrség, azt ő is reálisnak tartja. Megerősíti, hogy a településeken nyugalom és rend van, az emberek biztonságban élnek, ezért köszönetét és elismerését fejezi ki.

Kovács Zoltán
Láthatták, hogy a bűncselekmények száma csökkent, míg a felderítettség nőtt, ez mindenképpen a rendőrségi munka eredményességét mutatja, amiért mindenképpen köszönet jár. Köszönet jár azért a paradigma váltásért is, amely a rendőrség és a lakosság viszonyában következett be. Az emberek bizalommal fordulnak a rendőrökhöz és ezért köszönet jár, és köszönet jár a tömegrendezvényeken, illetve megmozdulásokon tanúsított végtelen türelmükért is.

Timár Zoltán
A statisztikai számok mögött rengeteg munka, befektetett energia van, mely a kívülállók számára nem látható, ezért mindenképpen elismerés illeti a rendőri szerveket. Mikepércs polgármestereként nyugodt szívvel mondhatja, hogy rend van és nyugalom a településen, de a megyében is. Jó tudni, hogy a megyének olyan rendőri vezetői vannak, amely által a lakosok érezhetik is amit a statisztikai adatokból láthattak.

Pajna Zoltán
Felkéri dr. Halmosi Zsolt vezérőrnagy urat tegye meg kiegészítését, illetve értékelje a megyei főkapitányság munkáját.  

Dr. Halmosi Zsolt
Az országos rendőr-főkapitányság minden megye rendőri szaktevékenységét minden évben értékeli. A Hajdú-Bihar megyei rendőr-főkapitányság munkáját 2017-ben az országos főkapitányság vezetése kivételesre értékelte. Gratulál a kollégáinak és mindazoknak, akik ennek a közbiztonságnak az előállításában részt vettek. A közbiztonság mértéke, helyzete nem elsősorban a rendőrség munkájának a minőségén múlik. A rendőrség szerepe nagyon fontos, de ugyanilyen fontos az önkormányzatokkal, társ és civil szervekkel való együttműködés, mely meghatározza a közbiztonság minőségét. Véleménye szerint azonban sokkal meghatározóbb az adott településen élő állampolgárok jogkövető, tisztességes magatartása, melyek nélkül ez az állapot nem lett volna elérhető és ehhez gratulál valamennyi Hajdú-Bihar megyében élő embernek. Ma a megyében és az országban egyetlen egy olyan mutató sincs, amely nem javítható. A munkájukkal soha nem lehetnek elégedettek. Azt üzeni a kollégáinak, hogy jó volt ma rendőri vezetőként itt ülni és hallgatni a véleményeket, de azt is szokta mondani, hogy fontos, hogy mit mondanak a vezetőik a munkájukról, de sokkal fontosabb, hogy mit mondanak az itt élő emberek a munkájukról. A mai napon elhangzott vélemények alapján méltón lehetnek büszkék a 2017-évi teljesítményükre. A rendszerváltozás után 2018. év volt a második olyan év az országgyűlési választások kampányidőszaka tekintetében, amelyben a közbiztonság nem volt központi téma és ez nagyon nagy érték. Ma nincs az országban egyetlen olyan település sem, ahol a közbiztonság helyzete miatt a rendőrségnek szégyenkeznie kellene. Sok pénzt költöttek az elmúlt években a technikai eszközök fejlesztésére, de a siker a humán erőforrásban rejlik, az ott dolgozók munkájában. Büszke arra, hogy a rendőrség sok mindenben másként gondolkodik, mint akár 10 évvel ezelőtt. 2013-ban meghirdették az intézkedési kultúraváltás programját, mely arról szólt, hogy kollégái céltudatosan, empatikusan, az állampolgárok zaklatása nélkül végezzék munkájukat. A mai napon elhangzottak azt támasztják alá, hogy az állampolgárok értékelik ezt a változást. Ahhoz, hogy egy tömegrendezvényen rezzenéstelen arccal tűrjék a sértegetéseket, fel kell készíteni az állományt. Munkájuk értékét nem a számadatok, hanem az emberek véleménye adja. Nem csak a Magyarországon élők vették észre, hogy javult az ország közbiztonsága, hiszen a rangsorban Magyarország a világ 15. legbiztonságosabb országa. Az, hogy a vizes vb résztvevői a rendezés színvonalában első helyen a közbiztonságot jelölték meg, míg második helyen a szervezés minőségét, azt is mutatja, hogy a külföldről ide érkezők is biztonságosnak érzik az országot. A jövőben is az a feladatuk, hogy ezeket az értékeket megőrizzék. Az emberek jóléte és a közbiztonság összefügg, hiszen ha nincs közbiztonság, az emberek nem érzik jól magukat, ezért arra biztatja a megyei kollégáit, hogy az elért értékeket őrizzék meg. Kéri, hogy forduljanak kritikusan és bizalommal a kollégái felé. Megköszöni az együttműködő szervezetek támogatását, különösen a polgárőrség munkáját és kéri, hogy a jövőben is támogassák a megyei rendőrség munkáját.

Pajna Zoltán
Megállapítja, hogy további hozzászólás, javaslat nincs.

Szavazásra teszi fel a Hajdú-Bihar megye közbiztonságának helyzetéről, valamint határőrizeti rendjéről szóló 2017. évi beszámolóról szóló határozati javaslatot, melyet a közgyűlés 21 igen, 0 nem szavazattal, 1 tartózkodás mellett elfogadva a következő határozatot hozza:

Száma: 18.04.20/2/0/A/KT
Ideje: 2018 április 20 10:28 
Típusa: Nyílt
Határozat;	Elfogadva
Egyszerű

Eredménye	Voks:	Szav% 	Össz% 
Igen	21	95.45	87.50
Nem	0	0.00	0.00
Tartózkodik	1	4.55	4.17
Szavazott	22	100.00	91.67
Nem szavazott	0	 	0.00
Távol	2	 	8.33
Összesen	24	 	100.00
29/2018. (IV. 20.) MÖK határozat

A Hajdú-Bihar Megyei Önkormányzat Közgyűlése a rendőrségről szóló 1994. évi XXXIV. törvény 8. § (4) és (7) bekezdésében foglaltak alapján

1./ elfogadja a Hajdú-Bihar megye közbiztonságának helyzetéről, valamint határőrizeti rendjéről szóló 2017. évi beszámolót.

2./ A közgyűlés felkéri elnökét, hogy a megyei rendőrfőkapitányt a közgyűlés döntéséről tájékoztassa.

Végrehajtásért felelős:	Pajna Zoltán, a megyei közgyűlés elnöke
Határidő:			2018. április 30.

Pajna Zoltán
Kéri, hogy a közgyűlés tagjai nevében adják át a rendőrség munkatársai számára elismerésüket. Maguk is tervezik a településeken az önkormányzatokkal, civil szervezetekkel közösen szemléletformáló programsorozat elindítását. Továbbá tájékoztatja a közgyűlést, hogy a holnapi nap folyamán a rendőr nap alkalmából elismerést fog átadni az év legjobb rendőre számára.

10.30-kor szünetet rendel el.

11.00-kor folytatódik az ülés. Szünet után a jelen lévő közgyűlési tagok száma: 22 fő 

3.	napirendi pont
„A Hajdú-Bihar Megyei Önkormányzat Integrált Területi Programjának módosítása”

Pajna Zoltán
Minimális módosításra van szükség, mivel „az üvegházhatást okozó gázok éves csökkenése” nevű eredményességi indikátor célértékeinek csökkentésére van lehetőség, illetve a TOP-5.3.2. „Megyei identitás erősítése” intézkedés esetében a kötelezettségvállalás ideje aktualizálásra került 2018. II. negyedévére. Megállapítja, hogy az előterjesztéshez hozzászólás, javaslat nincs.

Szavazásra teszi fel a Hajdú-Bihar Megyei Önkormányzat Integrált Területi Programjának módosításáról szóló határozati javaslatot, amit a közgyűlés 22 igen, 0 nem szavazattal, 0 tartózkodás mellett elfogadva a következő határozatot hozza:

Száma: 18.04.20/3/0/A/KT
Ideje: 2018 április 20 11:10 
Típusa: Nyílt
Határozat;	Elfogadva
Egyszerű

  Eredménye	Voks:	Szav% 	Össz% 
  Igen	22	100.00	91.67
Nem	0	0.00	0.00
Tartózkodik	0	0.00	0.00
Szavazott	22	100.00	91.67
 Nem szavazott	0	 	0.00
 Távol	2	 	8.33
 Összesen	24	 	100.00

30/2018. (IV. 20.) MÖK határozat

A Hajdú-Bihar Megyei Önkormányzat Közgyűlése a 2014–2020 programozási időszakban az egyes európai uniós alapokból származó támogatások felhasználásának rendjéről szóló 272/2014. (XI. 5.) Korm. rendelet 19. § b) pontja alapján, figyelemmel a 131/2015. (IX. 25.) MÖK, a 28/2016. (IV. 1.) MÖK és a 85/2016. (IX. 16.) MÖK határozatokban foglaltakra

1./ elfogadja a Hajdú-Bihar Megyei Integrált Területi Program (ITP) módosított szöveges változatát az 1. melléklet, valamint az ITP-hez kapcsolódó táblázatokat a 2. melléklet szerint. 

2./ A közgyűlés felkéri elnökét, hogy gondoskodjon az 1./ pont szerinti döntésnek a Regionális Fejlesztési Programok Irányító Hatósága részére történő megküldéséről.

Végrehajtásért felelős: 	Pajna Zoltán, a megyei közgyűlés elnöke
Határidő:			2018. április 30.

(A határozat 1. számú és 2. számú melléklete a jegyzőkönyv mellékletét képezi.)

4.	napirendi pont
„A 2018. évi megyei önkormányzati tartalék pályázat benyújtása”

Pajna Zoltán
A tartalék pályázat benyújtására 2018. szeptember 30-ig van lehetőség, de előtte a megyei önkormányzatok egyeztetni szoktak. Kéri a közgyűlés tagjait, tegyék meg hozzászólásaikat. Megállapítja, hogy az előterjesztéshez hozzászólás, javaslat nincs.

Szavazásra teszi fel a megyei önkormányzatok 2018. évi rendkívüli támogatása érdekében közzétett felhívásra pályázat benyújtásáról szóló határozati javaslatot, amit a közgyűlés 22 igen, 0 nem szavazattal, 0 tartózkodás mellett elfogadva a következő határozatot hozza:

Száma: 18.04.20/4/0/A/KT
Ideje: 2018 április 20 11:11 
Típusa: Nyílt
Határozat;	Elfogadva
Egyszerű

Eredménye	Voks:	Szav% 	Össz% 
Igen	22	100.00	91.67
Nem	0	0.00	0.00
Tartózkodik	0	0.00	0.00
Szavazott	22	100.00	91.67
Nem szavazott	0	 	0.00
Távol	2	 	8.33
Összesen	24	 	100.00

31/2018. (IV. 20.) MÖK határozat

A Hajdú-Bihar Megyei Önkormányzat Közgyűlése a Magyarország 2018. évi központi költségvetéséről szóló 2017. évi C. törvény 3. mellékletének I. 7. pontja alapján

1./ pályázatot nyújt be a belügyminiszter és a nemzetgazdasági miniszter által a megyei önkormányzatok 2018. évi rendkívüli támogatása érdekében közzétett felhívásra.

2./ Felhatalmazza a közgyűlés elnökét a támogatás igénylésével kapcsolatos dokumentáció aláírására, valamint felkéri a pályázat benyújtására.

Végrehajtásért felelős:	Pajna Zoltán, a megyei közgyűlés elnöke
					Dr. Dobi Csaba, jegyző
Határidő: 			2018. szeptember 30. 

5.	napirendi pont
„A CLUSTERS3 projekt Akciótervének elfogadása”

Pajna Zoltán
A klaszterpolitika sajnos tíz év után sem tudja úgy segíteni az ország gazdasági fejlődését, mint ahogy arra lehetősége lenne, elkészült a megye akcióterve, a résztvevők nagyon aktívak voltak, céljuk, hogy azt a gazdaság szereplőivel minél szélesebb körben megismertessék. Megállapítja, hogy az előterjesztéshez további hozzászólás, javaslat nincs.

Szavazásra teszi fel a CLUSTERS3 projekt Akciótervének elfogadásáról szóló határozati javaslatot, amit a közgyűlés 22 igen, 0 nem szavazattal, 0 tartózkodás mellett elfogadva a következő határozatot hozza:

Száma: 18.04.20/5/0/A/KT
Ideje: 2018 április 20 11:13 
Típusa: Nyílt
Határozat;	Elfogadva
Egyszerű

Eredménye	Voks:	Szav% 	Össz% 
Igen	22	100.00	91.67
Nem	0	0.00	0.00
Tartózkodik	0	0.00	0.00
Szavazott	22	100.00	91.67
Nem szavazott	0	 	0.00
Távol	2	 	8.33
Összesen	24	 	100.00

32/2018. (IV. 20.) MÖK határozat

A Hajdú-Bihar Megyei Önkormányzat Közgyűlése a Hajdú-Bihar Megyei Önkormányzat Közgyűlése és Szervei Szervezeti és Működési Szabályzatáról szóló 1/2015. (II. 2.) önkormányzati rendelet 18. § (1) bekezdés c) pontja alapján, figyelemmel a 21/2016. (IV. 1.) MÖK határozatra 

1./ elfogadja a CLUSTERS3 projekt keretében kidolgozott klaszterfejlesztést célzó, a határozat mellékletét képező megyei Akciótervet.

2./ A közgyűlés felkéri elnökét, hogy az Akcióterv végrehajtásáról gondoskodjon.

Végrehajtásért felelős: 	Pajna Zoltán, a megyei közgyűlés elnöke
Határidő:			2020. március 31.

(A határozat melléklete a jegyzőkönyv mellékletét képezi.)

6.	napirendi pont
„A 2017/2018-as tanévi Sportösztöndíj adományozása”

Pajna Zoltán
Megállapítja, hogy az előterjesztéshez hozzászólás, javaslat nincs.

Szavazásra teszi fel a 2017/2018-as tanévi sportösztöndíj adományozásáról szóló határozati javaslatot, amit a közgyűlés 22 igen, 0 nem szavazattal, 0 tartózkodás mellett elfogadva a következő határozatot hozza:

Száma: 18.04.20/6/0/A/KT
Ideje: 2018 április 20 11:14 
Típusa: Nyílt
Határozat;	Elfogadva
Minősített

Eredménye	Voks:	Szav% 	Össz% 
Igen	22	100.00	91.67
Nem	0	0.00	0.00
Tartózkodik	0	0.00	0.00
Szavazott	22	100.00	91.67
Nem szavazott	0	 	0.00
Távol	2	 	8.33
Összesen	24	 	100.00

33/2018. (IV. 20.) MÖK határozat

A Hajdú-Bihar Megyei Önkormányzat Közgyűlése a Hajdú-Bihar Megyei Önkormányzat Sportösztöndíjának pályázati feltételeiről és odaítélésének szabályairól szóló 11/2016. (II. 19.) MÖK határozat III/1. pontja alapján 

1./ a Hajdú-Bihar Megyei Önkormányzat Sportösztöndíját a 2017/2018-as tanévben a következő személyeknek adományozza:

1.	Gonda Daniella Csilla
2.	Kincses Dániel
3.	Kiss Dávid
4.	Mihály Kata
5.	Pártos Zsófia
6.	Remete László
7.	Szikszai Marcell

2./ A közgyűlés a Hajdú-Bihar Megyei Önkormányzat Sportösztöndíjának összegét a 2017/2018-as tanévre 150.000 Ft/fő összegben állapítja meg.

3./A közgyűlés felkéri elnökét, hogy gondoskodjon a pályázók értesítéséről, valamint a támogatási szerződések megkötéséről.

Végrehajtásért felelős: 	Pajna Zoltán, a megyei közgyűlés elnöke
Határidő: 			2018. április 30.

Különfélék
Pajna Zoltán
Tájékoztatja a közgyűlést, hogy a közgyűlés következő rendes munkaülésére várhatóan 2018. május 25-én (péntek) kerül sor. Megköszöni az ülésen való részvételt, az ülést 11.15-kor bezárja.

Készült: Debrecen, 2018. május 2.

Dr. Dobi Csaba
jegyző	Pajna Zoltán
a megyei közgyűlés elnöke